  Майя Бывальцева Крымын «Таврида» арт-кластерлэн «Город. Точка роста» дышетон сменаез улсын ортчем грантъёсъя огъяросси вожвылъяськонлы йылпумъянъёс лэсьтӥзы. Вормисьёс пӧлын -Удмуртиысь Владислав Горжак но Илья Банников. Со сярысь арт-кластерлэн пресс-службаез ивортӥз. Владислав Горжак «Эктоника» йӧскалык интернет-радио» ӵектосэныз тодматӥз но 700 сюрс манет утӥз. Ми Удмуртилэн историяз нырысетӥзэ удмурт кылын 24 час ужась интернет-радиоез лэзиськомы. Радиостанциез котькуд смартфонын чик дунтэк кылзыны луоз Владислав Горжак, грант утӥсьИлья Банников «Джечбур бат. Удмуртия заряжает» ӵектосэныз 800 сюрс манет утӥз.  Милям урам эктонъёсъя фестивальмы быдэс Удмуртиысь но мукет улосвылъёсысь куноосты люка, ми доры Татарстанысь, Башкириысь, Пермь шаерысь но Москваысь эктӥсьёс лыкто. Вуоно фестивальын вить номинациосъя вожвылъяськон ортчытом. Со сяна, дунъясьёсмы эктӥсьёс понна мастер-классъёс нуозы Илья Банников, грант утӥсьВожвылъяськонын оглом 51 ӵектосэн тодматӥзы. Со пӧлысь 12-сэ улонэ пыӵатыны 7 миллион 913 сюрс манет висъязы. Тодэ вайытом, азьвылгес Удмуртиысь егитъёс куинь грант утӥзы.   Тегъёс: Мерлык егитъёс Удмуртия Россия вожвылъяськон грантъёс  